**Ea e femeia...**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Femeia-i minunată și frumos se-mbracă,

Soțului ei dorește în general s-o placă.

Ea e comoara cunoscută de-ntreaga omenire,

Prin fapte bune dovedite și prin trăire.

Ea este înțelepciunea, în ea găsești povața,

În ea găsești credința, originea și viața,

Ea dăinuie de veacuri, ca sfântă și curată

Și uneori găsește chiar calea adevărată.

Femeia-i ființa umană încântătoare,

Că ea aduce iubirea cu multă ardoare,

Tot timpul face cu ușurință perechea potrivită

Și-arată întru totul că nu poate fi înlocuită.

Femeia este, și va fi, la locul ei de cinste,

Primește și dă sfaturi ca un părinte,

Ea e modelul copiilor care au ce învăța,

Voința, curajul și puterea pe care o pot urma.

Femeia în viață are multă gingășie,

Are un nume scump ce-l poartă pe vecie,

Ea luptă pentru iubire cu dragostea fierbinte,

Are mereu îndemnuri și cuvinte potrivite.